1Oih sudaro-sudaro ambo! Saba-gai urang nan ba-iman kabake Tuhan Isa Almasih, Tuhan kito nan mulie, janlah angkau mampalain-la-inkan urang, badasarkan parkaro-par-karo nan layie. 2Dek karano, jikok ado surang urang kayo nan mama-kai cincin ameh, sarato mamakai ba-ju nan rancak, datang ka tampaik pa-tamuan angkau, sudah tu, tibo pulo surang urang nan bansaik, nan mama-kai baju cabiak-cabiak, 3mako, ang-kau labiah ma-aromaik-i urang nan babaju rancak tu. Angkau bi baka-to kabake inyo, ”Angku, di siko lah angku duduak, di kurisi nan paliang rancak ko.” Tapi, kabake urang nan bansaik tu, angkau bi bakato, ”Tagak sajolah di sinan tu, ” atau ”Duduaklah di lantai ko, dakek apuihan kaki den.” 4Jo sacaro mampabuwek nan baitu, angkau lah mampalain-lainkan urang di antaro sasamo angkau, sarato ma-nilai urang badasarkan pikieran ang-kau nan jahek. 5Dangakanlah, oih sudaro-sudaro nan ambo kasiahi! Urang nan ban-saik di dunia ko, dipiliah dek Allah untuak manjadi urang nan kayo da-lam iman. Urang-urang tu ka man-jadi anggota umaik Allah, bakcando nan lah dijanjikan dek Allah, kaba-ke urang nan mangasiahi Baliau. 6Ta-pi, angkau malah ma-ino urang nan bansaik, padohal, urang-urang kayo-lah nan ma-ajauk angkau, sarato nan manjaranjangkan angkau ka panga-dielan! 7Inyo tu lah nan bi maino namo nan ta-aromaik, nan angkau tari-mo dari Allah! 8Angkau bi mampabuwek nan ba-na, jikok angkau layi bi manjalankan paratuaran Karajaan, nan ado di da-lam ayaik Alkitauk, ”Kasiah-ilah sa-samo manusia, bakcando angkau ma-ngasiahi diri angkau sandiri.” 9Tapi, jikok angkau mampalain-lainkan urang, badasarkan parkaro-parka-ro nan layie, mako, angkau babuwek doso, nan paratuaran Allah manya-tokan, baraso angkau adolah urang nan malangga paratuaran. 10Urang nan malangga salah ciyek dari pa-ratuaran-paratuaran Allah, ba-ara-ti inyo malangga kasadonyo. 11Dek karano, Baliau nan bakato, ”Jan baji-na, ” Baliau pulolah nan mangatokan, ”Jan mambunuah.” Jadi, jikok ang-kau indak bajina, tapi mambunuah, mako, angkau adolah urang nan ma-langga paratuaran pulo. 12Bakato-katolah, sarato batindaklah sabagai urang nan ka di-adieli, manuruik pa-ratuaran Allah nan mamaradekakan manusia. 13Dek karano, Allah indak ka manyatokan raso ibo doh, kaba-ke urang nan indak tawu jo raso ibo. Tapi, raso ibo labiah kuwaik daripado ukunan! 14Sudaro-sudaro! Apo gunonyo urang bakato, ”Ambo urang nan ba-iman”, jikok inyo indak manyatokan-nyo jo pabuatannyo? Dapekkoh iman nan bakcando itu manyalamaikkan inyo? 15Kok santano ado surang su-daro kito nan laki-laki, atau sudaro kito nan padusi, nan mamaralukan pakaian, sarato indak mampunyoi makanan nan cukuik untuak sa-ari-ari. 16Apo gunonyo angkau bi bakato kabake inyo, ”Salamaik mamakai pakaian nan ma-angekkan badan, sarato salamaik makan sampai kanyang!” — tapi, angkau indak mambarikan kaba-ke inyo, apo nan inyo paralukan un-tuak iduik? 17Baitu pulolah jo iman, jikok iman indak dinyatokan jo pa-buatan, mako, iman tu adolah iman nan mati. 18Mungkin ado nan bakato, ”Ado urang nan basanda kabake imannyo, sarato ado pulo urang nan basanda kabake pabuatannyo.” Ambo ka man-jawauk, ”Tunjuakkanlah kabake am-bo, baa caro urang dapek mampunyoi iman, tapi, indak ado pabuatan, nan ambo, ka manyatokan jo pabuatan, baraso ambo mampunyoi iman.” 19Angkau bi picayo, baraso Allah ha-nyo satu, iyo ndak? Tapi, setan-setan pun picayo, nan inyo tu bi manggare-tek dek katakuik-an! 20Angkau iyo sa-bana pandie! Apokoh paralu dibukti-kan kabake angkau, baraso indak ado doh gunonyo mampunyoi iman, jikok indak ado pabuatan? 21Liyek sajolah Ibrahim niniak muyang kito. Inyo di-tarimo elok dek Allah, dek karano pa-buatannyo, iyolah, pado wakatu inyo mampasambahkan anaknyo Ishak ka-bake Allah, di ateh mezbah. 22Jadi, angkau dapek maliyek, baraso iman musti dinyatokan jo pabuatan, nan dek pabuatan tu iman manjadi sampa-rono. 23Itu sasuwai jo ayaik Alkitauk, ”Ibrahim ba-iman kabake Allah, nan dek karano di imannyo tu, Allah ma-narimo inyo sabagai urang nan ma-ngarajokan kahandak Allah.” Itu sa-bauknyo Ibrahim dinamokan, ”Konco arek Allah”. 24Kiniko angkau dapek maliyek, baraso urang ditarimo elok dek Allah, dek karano apo nan dipa-buwek dek urang tu, sarato indak doh hanyo dek karano imannyo sajo. 25Liyek pulolah Rahab, padusi pan-juwa diri tu. Inyo ditarimo elok dek Allah, dek karano pabuatannyo, iyolah, kutiko inyo manarimo di rumah-nyo, mato-mato umaik Israel, sarato manolong urang-urang tu malarikan diri malalui jalan nan lain. 26Dek karano itu, nan bak ibaraik tubuah, jikok indak ado rohnyo, ado-lah tubuah nan mati, baitu pulo iman, jikok iman indak ado pabuatan, ado-lah iman nan mati.
Copyright
Learn More
min_Latn zho_Hant eng_Latn